title: Vykonávacie nariadenie Komisie (EÚ) 2018/1295 z 26. septembra 2018, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje základná látka cibuľový olej a ktorým sa mení príloha k vykonávaciemu nariadeniu (EÚ) č. 540/2011 (Text s významom pre EHP)

text:
                  27.9.2018

                  SK

                  Úradný vestník Európskej únie

                  L 243/7

         VYKONÁVACIE NARIADENIE KOMISIE (EÚ) 2018/1295
         z 26. septembra 2018,
         ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje základná látka cibuľový olej a ktorým sa mení príloha k vykonávaciemu nariadeniu (EÚ) č. 540/2011
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 23 ods. 5 v spojení s článkom 13 ods. 2,
         keďže:

                     (1)

                     Komisii bola 12. decembra 2016 doručená žiadosť od spoločnosti Bionext o schválenie cibuľového oleja ako základnej látky. Uvedená žiadosť bola neskôr doplnená o informácie požadované v článku 23 ods. 3 druhom pododseku nariadenia (ES) č. 1107/2009.

                     (2)

                     Komisia požiadala Európsky úrad pre bezpečnosť potravín (ďalej len „úrad“) o vedeckú pomoc. Úrad Komisii 31. októbra 2017 poskytol technickú správu o cibuľovom oleji (2).

                     (3)

                     Komisia predložila 25. mája 2018 Stálemu výboru pre rastliny, zvieratá, potraviny a krmivá návrh revíznej správy (3) a 19. júla 2018 návrh tohto nariadenia a sfinalizovala ich v príprave na zasadnutie uvedeného výboru 20. júla 2018.

                     (4)

                     Z dokumentácie poskytnutej žiadateľom vyplýva, že slnečnicový olej spĺňa kritériá potraviny podľa vymedzenia v článku 2 nariadenia Európskeho parlamentu a Rady (ES) č. 178/2002 (4). Hoci sa primárne nepoužíva na účely ochrany rastlín, je užitočný pri ochrane rastlín v prípravku, ktorý sa skladá z tejto látky. Preto sa má považovať za základnú látku.

                     (5)

                     Z vykonaných preskúmaní vyplýva, že v prípade cibuľového oleja možno očakávať, že vo všeobecnosti spĺňa požiadavky stanovené v článku 23 nariadenia (ES) č. 1107/2009, najmä pokiaľ ide o spôsoby používania, ktoré boli preskúmané a podrobne opísané v revíznej správe Komisie. Preto je vhodné cibuľový olej ako základnú látku schváliť.

                     (6)

                     V súlade s článkom 13 ods. 2 nariadenia (ES) č. 1107/2009 v spojení s jeho článkom 6 a vzhľadom na súčasné vedecké a technické poznatky je však potrebné doplniť určité podmienky schválenia, ktoré sa uvádzajú v prílohe I k tomuto nariadeniu.

                     (7)

                     V súlade s článkom 13 ods. 4 nariadenia (ES) č. 1107/2009 by sa príloha k vykonávaciemu nariadeniu Komisie (EÚ) č. 540/2011 (5) mala zodpovedajúcim spôsobom zmeniť.

                     (8)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Schválenie základnej látky
            Cibuľový olej sa schvaľuje ako základná látka podľa prílohy I.

            Článok 2
            Zmeny vykonávacieho nariadenia (EÚ) č. 540/2011
            Vykonávacie nariadenie (EÚ) č. 540/2011 sa mení v súlade s prílohou II k tomuto nariadeniu.

            Článok 3
            Nadobudnutie účinnosti
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 26. septembra 2018

                  Za Komisiu

                  predseda

               Jean-Claude JUNCKER

            (1)  Ú. v. EÚ L 309, 24.11.2009, s. 1.

            (2)  EFSA (Európsky úrad pre bezpečnosť potravín), 2017. Technical report on the outcome of the consultation with Member States and EFSA on the basic substance application for onion oil for use in plant protection as repellent (Technická správa o výsledku konzultácie s členskými štátmi a EFSA, pokiaľ ide o žiadosť týkajúcu sa základnej látky cibuľový olej na použitie v prípravkoch na ochranu rastlín ako repelentu). Podporná publikácia EFSA 2017: EN-1315. 36 s doi:10.2903/sp.efsa.2017.EN-1315.

            (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN.

            (4)  Nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (Ú. v. ES L 31, 1.2.2002, s. 1).

            (5)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

            PRÍLOHA I

                        Bežný názov, identifikačné čísla

                        Názov IUPAC

                        Čistota (1)

                        Dátum schválenia

                        Osobitné ustanovenia

                        cibuľový olej
                        CAS č.: 8002-72-0

                        neuvádza sa

                        potravinová akostná trieda

                        17. októbra 2018

                        Cibuľový olej sa musí používať v súlade s osobitnými podmienkami, ktoré sú zahrnuté v záveroch revíznej správy o cibuľovom oleji (SANTE/10615/2018), a najmä v jej dodatkoch I a II.

               (1)  Ďalšie podrobnosti o identite, špecifikácii a spôsobe použitia základnej látky sú uvedené v revíznej správe.

            PRÍLOHA II
            V časti C prílohy k vykonávaciemu nariadeniu (EÚ) č. 540/2011 sa dopĺňa táto položka:

                           Číslo

                           Bežný názov, identifikačné čísla

                           Názov IUPAC

                           Čistota (1)

                           Dátum schválenia

                           Osobitné ustanovenia

                           „20

                           cibuľový olej
                           CAS č.: 8002-72-0

                           neuvádza sa

                           potravinová akostná trieda

                           17. októbra 2018

                           Cibuľový olej sa musí používať v súlade s osobitnými podmienkami, ktoré sú zahrnuté v záveroch revíznej správy o cibuľovom oleji (SANTE/10615/2018), a najmä v jej dodatkoch I a II.“

               (1)  Ďalšie podrobnosti o identite, špecifikácii a spôsobe použitia základnej látky sú uvedené v revíznej správe.


title: Vykonávacie nariadenie Komisie (EÚ) 2018/1517 z 11. októbra 2018, ktorým sa stanovujú podrobné pravidlá vykonávania určitých ustanovení nariadenia Rady (EÚ) 2018/581, ktorým sa dočasne pozastavujú autonómne clá Spoločného colného sadzobníka na určitý druh tovaru, ktorý sa zabudováva do lietadiel alebo sa používa v lietadlách

text:
                  12.10.2018

                  SK

                  Úradný vestník Európskej únie

                  L 256/58

         VYKONÁVACIE NARIADENIE KOMISIE (EÚ) 2018/1517
         z 11. októbra 2018,
         ktorým sa stanovujú podrobné pravidlá vykonávania určitých ustanovení nariadenia Rady (EÚ) 2018/581, ktorým sa dočasne pozastavujú autonómne clá Spoločného colného sadzobníka na určitý druh tovaru, ktorý sa zabudováva do lietadiel alebo sa používa v lietadlách
         EURÓPSKA KOMISIA,
         so zreteľom na Zmluvu o fungovaní Európskej únie (ZFEÚ),
         so zreteľom na nariadenie Rady (EÚ) 2018/581 zo 16. apríla 2018, ktorým sa dočasne pozastavujú autonómne clá Spoločného colného sadzobníka na určitý druh tovaru, ktorý sa zabudováva do lietadiel alebo sa používa v lietadlách (1), a najmä na jeho článok 1 ods. 1 a 2 a článok 2 ods. 1 a 2,
         keďže:

                     (1)

                     Pozastavenie ciel stanovené v nariadení (EÚ) 2018/581 sa vzťahuje len na určitý tovar, ktorý sa zabudováva do lietadiel alebo sa používa v lietadlách a ich častiach. Komisia je povinná vypracovať zoznam tohto tovaru podľa číselných znakov kombinovanej nomenklatúry daného tovaru.

                     (2)

                     Aby sa na tovar vzťahovalo pozastavenie autonómnych ciel Spoločného colného sadzobníka stanovené v nariadení (EÚ) 2018/581, musí sa colným orgánom sprístupniť určité typové osvedčenie, ako napríklad úradné osvedčenie o uvoľnení Európskej agentúry pre bezpečnosť letectva (EASA) (formulár 1 EASA) alebo rovnocenné osvedčenie. EASA uzatvorila dvojstranné dohody o bezpečnosti letectva alebo technické pracovné dohody s určitými tretími krajinami, ktoré vydávajú takéto typy osvedčení. Je preto vhodné považovať osvedčenia vydané uvedenými krajinami za rovnocenné s formulárom 1 EASA.

                     (3)

                     Opatrenia stanovené v tomto nariadení sú v súlade so stanoviskom Výboru pre colný kódex,

               PRIJALA TOTO NARIADENIE:

            Článok 1
            Zoznam položiek, podpoložiek a číselných znakov kombinovanej nomenklatúry stanovenej v prílohe I k nariadeniu Rady (EHS) č. 2658/87 (2) tovaru, na ktorý sa vzťahuje pozastavenie ciel stanovené v článku 1 ods. 1 nariadenia (EÚ) 2018/581, je stanovený v prílohe I k tomuto nariadeniu.

            Článok 2
            Zoznam osvedčení, ktoré sa považujú za rovnocenné s úradnými osvedčeniami o uvoľnení – formulárom 1 EASA podľa článku 2 ods. 1 nariadenia (EÚ) 2018/581, je stanovený v prílohe II k tomuto nariadeniu.

            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 11. októbra 2018

                  Za Komisiu

                  predseda

               Jean-Claude JUNCKER

            (1)  Ú. v. EÚ L 98, 18.4.2018, s. 1.

            (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).

            PRÍLOHA I

               Zoznam položiek, podpoložiek a číselných znakov kombinovanej nomenklatúry (KN) (1)
               uvedený v článku 1.

                        Kapitola

                        Zoznam položiek a podpoložiek kombinovanej nomenklatúry

                        Položky HS

                        Podpoložky HS

                        Číselné znaky KN

                           27.

                        2712 10

                        2710 19 81 , 2710 19 83 , 2710 19 87 ,

                           28.

                        2804 40 , 2811 21 , 2818 20

                           29.

                        2919 , 2933

                        2922 19

                        2916 39 90

                           32.

                        3203  až 3214

                           34.

                        3402

                        3403 19 , 3403 99

                           35.

                        3506

                           36.

                        3601 , 3603  a 3604

                           38.

                        3809  až 3815 , 3819 , 3820 , 3824

                           39.

                        3903 , 3904 , 3905 , 3906 , 3908 , 3909 , 3910 , 3911 , 3915 , 3916 , 3917 , 3918  až 3926

                        3901 20 , 3902 10 , 3902 30 , 3907 30 , 3907 40 , 3907 91 ,

                           40

                        4007  až 4013 , 4016

                           42.

                        4205

                           45.

                        4504

                           52.

                        5204 , 5205 , 5209 , 5211 , 5212

                           53.

                        5310

                        5309 29

                           54.

                        Všetky položky

                           55.

                        Všetky položky

                           56.

                        Všetky položky

                           57.

                        Všetky položky

                           58.

                        Všetky položky

                           59.

                        Všetky položky

                           60.

                        6006

                           63.

                        6303 , 6305

                        6304 92 , 6304 93 , 6304 99 , 6306 12 , 6307 20 , 6307 90

                           65.

                        6506 10

                           68.

                        6812 , 6813

                           69.

                        6903 , 6909

                           70.

                        7007 , 7008 , 7009 , 7011 , 7014 , 7019 , 7020

                        7002 39 , 7015 90

                           73.

                        7303 , 7307 , 7309 , 7310 , 7311 , 7315 , 7318 , 7320 , 7322  až 7326

                           74.

                        7407  až 7413 , 7415 , 7418 , 7419

                           75.

                        7505 , 7506 , 7507

                           76.

                        7601 , 7603  až 7614 , 7616

                        7615 20

                           78.

                        7804 11 , 7804 19 , 7806 00

                           79.

                        7901 , 7905 , 7907

                           81.

                        Všetky položky

                           82.

                        8203  až 8207 , 8210 , 8211

                           83.

                        8301 , 8302 , 8303 , 8307  až 8311

                           84.

                        8405 , 8407 , 8409 , 8411  až 8414 , 8418 , 8419 , 8421  až 8424 , 8431 , 8443 , 8467 , 8479 , 8481  až 8484  a 8487

                        8406 90 , 8408 90 , 8410 90 , 8415 81  až 8415 90 , 8427 90 , 8455 30 , 8455 90

                           85.

                        8501  až 8508 , 8511 , 8512 , 8513 , 8516 , 8518 , 8519 , 8521 , 8522 , 8525  až 8531 , 8535  až 8540 , 8543 , 8544 , 8545 , 8546 , 8547

                        8548 90

                           87.

                        8716 80

                           88.

                        8803 , 8804 , 8805

                           89.

                        8907

                        8906 90 ,

                           90.

                        9002 , 9005 , 9006 , 9007 , 9013 , 9014 , 9015 , 9017 , 9020 , 9025 , 9027  až 9033

                        9001 10 , 9001 20 , 9001 90 , 9010 60 , 9022 90

                           91.

                        9104 , 9106 , 9107 , 9109 , 9114

                        9110 12 , 9110 90

                           92.

                        9208 90

                           94.

                        9403 , 9404 , 9405

                        9401 90 10

                           96.

                        9606 , 9607

                        9603 50 , 9603 90 , 9617 00

               (1)  Stanovenej v prílohe k vykonávaciemu nariadeniu Komisie (EÚ) 2017/1925 z 12. októbra 2017, ktorým sa mení príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku (Ú. v. EÚ L 282, 31.10.2017, s. 1).

            PRÍLOHA II

               Zoznam rovnocenných osvedčení uvedený v článku 2

                        Letecký úrad

                        Úradné osvedčenie o uvoľnení

                        Joint Aviation Authorities (Europe) (Spojené letecké úrady – Európa)

                        JAA FORM 1

                        Federal Aviation Administration (USA) (Federálny letecký úrad – USA)

                        FAA Form 8130-3

                        Transport Canada Civil Aviation (Úrad pre civilné letectvo Kanady)

                        TCCA FORM ONE
                        TCCA 24-0078

                        National Civil Aviation Agency (Brazil) (Národný úrad pre civilné letectvo – Brazília)

                        Form F-100-01 (SEGVOO 003)

                        Directorate General of Civil Aviation (Turkey) (Generálne riaditeľstvo pre civilné letectvo – Turecko)

                        SHGM FORM 1

                        Civil Aviation Safety Authority (Australia) (Úrad pre bezpečnosť civilného letectva –Austrália)

                        CASA FORM 1

                        Civil Aviation Authority of Singapore (Úrad pre civilné letectvo Singapuru)

                                    —

                                    CAAS (AW)95

                                    —

                                    CAAS (AW)96

                        Japan Civil Aviation Bureau (Úrad pre civilné letectvo Japonska)

                        Form 18

                        Civil Aviation Administration of China (Úrad pre civilné letectvo Číny)

                        CAAC Form AAC-038

                        Civil Aviation Department (Hong Kong) (Oddelenie pre civilné letectvo – Hong Kong)

                        CAD FORM ONE

                        Civil Aviation Authority of Vietnam (Úrad pre civilné letectvo Vietnamu)

                        CAAV FORM ONE

                        Directorate General of Civil Aviation (Indonesia) (Generálne riaditeľstvo pre civilné letectvo – Indonézia)

                        DAAO Form 21-18

                        Civil Aviation Authority of Philippines (Úrad pre civilné letectvo Filipín)

                        CAAP FORM 1

                        General Authority of Civil Aviation (Saudi Arabia) (Generálny úrad pre civilné letectvo – Saudská Arábia)

                        GACA SS&AT _F8130-3

                        General Civil Aviation Authority (United Arab Emirates) (Generálny úrad pre civilné letectvo – Spojené arabské emiráty)

                        AW FORM 1

                        Civil Aviation Authority of New Zealand (Úrad pre civilné letectvo Nového Zélandu)

                        Vyhlásenie o súlade s požiadavkami letovej spôsobilosti
                        CAA FORM 8110-3

                        Federal Air Transport Agency of the Russian Federation (Federálny letecký úrad Ruskej federácie)

                        AIRWORTHINESS APPROVAL TAG (značka schválenia letovej spôsobilosti)
                        Form C-5

                        Moroccan Civil Aviation Authority (Úrad pre civilné letectvo Maroka)

                        MCAA Form


title: Vykonávacie nariadenie Komisie (EÚ) 2018/1562 z 18. októbra 2018, ktorým sa dvestodeväťdesiaty druhýkrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida

text:
                  18.10.2018

                  SK

                  Úradný vestník Európskej únie

                  LI 261/1

         VYKONÁVACIE NARIADENIE KOMISIE (EÚ) 2018/1562
         z 18. októbra 2018,
         ktorým sa dvestodeväťdesiaty druhýkrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida (1), a najmä na jeho článok 7 ods. 1 písm. a) a článok 7a ods. 1,
         keďže:

                     (1)

                     V prílohe I k nariadeniu (ES) č. 881/2002 sa uvádza zoznam osôb, skupín a subjektov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.

                     (2)

                     Dňa 15. októbra 2018 sankčný výbor Bezpečnostnej rady OSN rozhodol o pridaní jedného záznamu do zoznamu osôb, skupín a subjektov, na ktoré by sa malo vzťahovať zmrazenie finančných prostriedkov a hospodárskych zdrojov. Príloha I k nariadeniu (ES) č. 881/2002 by sa preto mala zodpovedajúcim spôsobom zmeniť.

                     (3)

                     S cieľom zabezpečiť, aby boli opatrenia stanovené v tomto nariadení účinné, toto nariadenie by malo nadobudnúť účinnosť okamžite,

               PRIJALA TOTO NARIADENIE:

            Článok 1
            Príloha I k nariadeniu (ES) č. 881/2002 sa mení v súlade s prílohou k tomuto nariadeniu.

            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 18. októbra 2018

                  Za Komisiu

                  v mene predsedu

                  riaditeľka Útvaru pre nástroje zahraničnej politiky

            (1)  Ú. v. ES L 139, 29.5.2002, s. 9.

            PRÍLOHA
            V prílohe I k nariadeniu (ES) č. 881/2002 sa pod nadpis „Fyzické osoby“ dopĺňa tento záznam:

               „ANJEM CHOUDARY (alias Abu Luqman). Dátum narodenia: 18.1.1967. Miesto narodenia: Welling, Londýn, Spojené kráľovstvo. Adresa: Franklandská väznica, Spojené kráľovstvo. Štátna príslušnosť: Spojené kráľovstvo. Číslo cestovného pasu: 516384722 (cestovný pas Spojeného kráľovstva vydaný pasovým úradom Glasgow 6.5.2013, platný do 6.6.2023). Dátum zaradenia do zoznamu v zmysle článku 7d ods. 2 písm. i): 15.10.2018.“


title: Vykonávacie nariadenie Rady (EÚ) 2018/1605 z 25. októbra 2018, ktorým sa mení nariadenie (EÚ) 2015/1755 o reštriktívnych opatreniach vzhľadom na situáciu v Burundi

text:
                  26.10.2018

                  SK

                  Úradný vestník Európskej únie

                  L 268/18

         VYKONÁVACIE NARIADENIE RADY (EÚ) 2018/1605
         z 25. októbra 2018,
         ktorým sa mení nariadenie (EÚ) 2015/1755 o reštriktívnych opatreniach vzhľadom na situáciu v Burundi
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) 2015/1755 z 1. októbra 2015 o reštriktívnych opatreniach vzhľadom na situáciu v Burundi (1), a najmä na jeho článok 13 ods. 4,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada 1. októbra 2015 prijala nariadenie (EÚ) 2015/1755 o reštriktívnych opatreniach vzhľadom na situáciu v Burundi.

                     (2)

                     Sú k dispozícii ďalšie identifikačné údaje týkajúce sa jednej fyzickej osoby.

                     (3)

                     Príloha I k nariadeniu (EÚ) 2015/1755 by sa preto mala zodpovedajúcim spôsobom zmeniť,

               PRIJALA TOTO NARIADENIE:

            Článok 1
            Príloha I k nariadeniu (EÚ) 2015/1755 sa mení tak, ako sa uvádza v prílohe k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 25. októbra 2018

                  Za Radu

                  predsedníčka

               J. BOGNER-STRAUSS

            (1)  Ú. v. EÚ L 257, 2.10.2015, s. 1.

            PRÍLOHA
            V prílohe I k nariadeniu (SZBP) 2015/1755 sa zápis 3 pod nadpisom „Zoznam fyzických a právnických osôb, subjektov a orgánov podľa článku 2“ nahrádza takto:

                           Meno

                           Identifikačné údaje

                           Dôvody zaradenia

                           „3.

                           Mathias/Joseph NIYONZIMA
                           alias KAZUNGU

                           Dátum narodenia: 6.3.1956; 2.1.1967
                           Miesto narodenia: komúna Kanyosha/Mubimbi, provincia Bujumbura-vidiek, Burundi
                           Registračné číslo (SNR): O/00064
                           Burundská štátna príslušnosť.
                           Cestovný pas č.: OP0053090

                           Príslušník štátnej spravodajskej služby. Zodpovedný za zabraňovanie nájdeniu politického riešenia v Burundi iniciovaním násilia a represií počas demonštrácií, ktoré sa začali 26. apríla 2015 po oznámení prezidentskej kandidatúry doterajšieho prezidenta Nkurunzizu. Zodpovedný za poskytovanie pomoci pri výcviku, koordinácii a vyzbrojovaní polovojenských síl Imbonerakure, a to aj mimo Burundi, ktoré sú zodpovedné za násilie, represie a závažné porušovanie ľudských v Burundi.“